《游东湖》
宋代·易士达

好是东湖近物华，微吟去路亦何赊。
两堤柳影澹台墓，十里荷香孺子家。
淡淡烟笼僧寺静，飘飘风飐酒旗斜。
重来徒倚阑干久，天末残阳噪暮鸦。

作者简介：易士达，又署寓言、涉趣（《全芳备祖》前集卷一）、幼学（《全芳备祖》后集卷一一）。有《松菊寓言》（《诗渊》），已佚。　易士达诗，据《全芳备祖》、《永乐大典》等书所录，编为一卷。